**Holešovice** on kapunkialue Tšekin pääkaupungissa Prahassa. Vuonna 2021 siellä asui 37 664 asukasta.

Sijainti ja luonne
------------------

Holešovice sijaitsee Vltavan länsirannalla Bubenečin itäpuolella kävelymatkan päästä Prahan keskustasta. Sen vanhat teollisuusalueet ovat nykyään pääosin asumis- tai toimistokäytössä. Alue tunnetaan myös yhtenä Prahan moderneista taidekeskuksista.

Hallinto
--------

Holešovice kuuluu lähes täysin Praha 7:n kaupunginosaan lukuun ottamatta muutamaa hyvin pientä Praha 1:n kuuluvaa osaa.

Historia
--------

Holešovice mainitaan ensimmäistä kertaa kirjallaisissa lähteissä nimeltä vuonna 1228, jolloin se oli listattu Böömin kuninkaan omaisuudeksi. Vuosisatojen saatossa kylä vaihtoi omistajaa useaan kertaan. Se koki kovia vahinkoja kolmikymmenvuotisen sodan sekä Itävallan perimyssodan aikoina. Hallinnollisesti itsenäinen kunta perustettiin vuonna 1850 nimellä Holešovice-Bubny kun Holešovice yhdistyi sen viereisen Bubnyn kylän kanssa. Tätä edeltäneeltä ajalta ei ole säilynyt juurikaan rakennuksia, sillä alue teollistui voimakkaasti 1800-luvun viimeisinä vuosikymmeninä. Sekä Holešovicen, että Bubnyn historialliset keskustat uudelleenrakennettiin tänä aikana lähes täysin.

Vuonna 1884 Holešovice oli ensimäinen kunta joka liitettiin sen vieressä sijainneeseen Prahaan sen historiallisen keskustan ulkopuolelta. Uuden kaupunginosan nimeksi annettiin Praha VII. Vuonna 1949 sille myönnettiin itsehallinto ja 1960 sen nimi lyhennettiin nykyiseen muotoonsa. Samettivallankumouksen aikana aluella järjestettiin laajoja mielenosoituksia. Vuoden 2002 suurtulvat aiheuttivat yli miljardin korunan vahingot ja tuhansia holešoviceläisiä jouduttiin evakuoimaan.

Väestö
------

**Asukasmäärän kehitys**| 

| Vuosi | Asukkaita | Muutos |
| --- | --- | --- |
| 1869 | 3 094 |
| 1880 | 10 852 | +250,74% |
| 1890 | 15 352 | +41,47% |
| 1900 | 30 797 | +100,61% |
| 1910 | 39 704 | +28,92% |
| 1921 | 46 335 | +16,70% |
| 1930 | 59 150 | +27,66% |
| 1950 | 61 039 | +3,20% |
|

 | 

| Vuosi | Asukkaita | Muutos |
| --- | --- | --- |
| 1961 | 63 809 | +4,54% |
| 1970 | 56 960 | –10,73% |
| 1980 | 46 489 | –18,38% |
| 1991 | 38 300 | –17,62% |
| 2001 | 34 143 | –10,86% |
| 2011 | 34 926 | +2,29% |
| 2021 | 37 664 | +7,84% |
|

 |
|  |

Holešovice - Bubnyn kartta vuodelta 1948.
Lähteet:

Nähtävyydet
-----------

Holešovicen torialue on yksi koko Prahan suurimmista. Myös Stromovkan suuri kaupunkipuisto sijaitsee lähellä Holešoviceä.

Liikenne
--------

Prahan Metrolina C kulkee Holešovicen läpi. Vltavskán ja Nádraží Holešovicen asemat sijaitsevat sen alueella. Nádraží Holešovicen yhteydessä on myös saman niminen rautatieasema. Kaupunginosan läpi kulkevat myös raitiovaunulinjat 1, 6, 12, 14, 17 sekä yölinjat 93 ja 94.

Lähteet
-------

1. 1 2  Basic data by municipality parts (unit) of selected AD MEP Czech statistical office. Viitattu 4.3.2024. (englanniksi)
2. 1 2 3  Holešovice: čtvrť s puncem industriálu, kde to žije Prague.eu. Viitattu 4.3.2024. (tšekiksi)
3. 1 2 3  Ryska, Petr: Holešovice *Praha Neznámá*.  2.1.2015. Viitattu 4.3.2024. (tšekiksi)
4. 1 2  Historie Prahy 7 Praha 7. Viitattu 4.3.2024. (tšekiksi)
5. ↑  Hlavní město Praha Czech statistical office. Viitattu 4.3.2024. (tšekiksi)

Aiheesta muualla
----------------

* Kandidaatintutkielma Holešovicen kaupunkikehityksestä 1800- ja 1900 luvuilla (tšekiksi).

* Kuvia tai muita tiedostoja aiheesta **Holešovice** Wikimedia Commonsissa